Armugnìn Valleggia
L'armugnin Valleggia (nómme scentìfico Prunus armeniaca cv. valleggia) a l'è inn-a cultivar de armugnin vigurusa, lungeva e rüstega, cun pruduçiun custanti, ascì perch'a l'ha inn-a sciuitüa tardiva e gradüäle.
Descrisiùn[modìfica | modìfica wikitèsto]
U l'a inn-a bunn-a adattabilitae a l'ambiente. Frütu da-a purpa sóda dûçe e in pettìn arumatica, a l'a inn-a bunn-a rescistensa a êse traspurtä e magnüscä. A l'a in epicärpu aranciùn, suttî e lisciu, cun puntìn russu mattùn. I campi de armugnìn se trövan scìa zü p'a-a cósta scìa insc'e-e cullinn-e sübitu deré, scinn'a 300 m. de artéssa ciü o ménu.
Cultivar lucäle, seleçiunä in t'i primmi anni du 1900. A cultivar de l'armugnìn Valleggia (frasiùn de Cuggiæn) a l'è mensünä ascì in te l'Enciclopedia Agraria Italiana (R.E.D.A.) d'u 1952. A vegniva vendüa in t'i mercuei itallièn e esteri ascì (Germania, Svissea). A-a giurnä d'incö a l'è mandä a u mercô da früta lucäle e a l'indüstria alimentäre. I pórtainèsti döviae dai prudütùri pe' l'armugnìn Valleggia i sun trei, oscìa: Francu d'armugnin, Francu de pèrsigu, mirabulàn de brigna.
Ätri prugètti[modìfica | modìfica wikitèsto]
- Wikimedia Commons a contêgne di files in sce armugnìn Valleggia
Colegaménti estèrni[modìfica | modìfica wikitèsto]
- (IT) Armugnìn Valleggia - Slow Food, in sce fondazioneslowfood.com. URL consultòu o 2 màzzo 2021.
- (IT) Armugnìn Valleggia, in sce agriligurianet.it. URL consultòu o 2 màzzo 2021.
- (IT) Albicocca di Valleggia in pillole: piantare e far crescere l'albero, in sce quilianonline.it. URL consultòu o 2 màzzo 2021.
deu_Latn lij_Latn srd_Latn lij_Latn lij_Latn srd_Latn lij_Latn srd_Latn eng_Latn lij_Latn ita_Latn